Goeienuusloli praat KRAAM…Natuurlik: Geboorte Een: In die water | goeienuusloli
Goeienuusloli praat kraam…Natuurlik: Geboorte Een
Toevallig dit was bestem, dat ek by 'n vroedvrou sou beland tydens my eerste swangerskap. Ek was eerste getroud van my maats, en het nie 'n gynea gehad op 22 jr ouderdom nie. Op 24 is die twee strepies daar, en ek opsoek na dokter. By die kerk verwys 'n ouer ma my….and the rest is history.
Van my eerste besoek, opvolg, scans… tot die bevalling was als by haar, asook die na-ondersoek. Vroedvrouens in privaatpraktyk het hul eie spreekkamers, toerusting ens. (Hulle is mense wat spesialiseer in baba VANG, nie net langs die dokter in teater nie, maar as persoon in beheer van die bevalling, wat die besluite maak en opdragte gee.) (Deesdae kan mens blykbaar van haar fooi ook eis van mediese fonds, doen self navraag. Maar onthou mediese fondse gaan oor geld, NIE oor wat jy wil hê as swanger mamma nie.Doen jou huiswerk en neem ingeligte besluite) Kliek en Lees hier en kom weer terug .
Ek het nie 'n oomblik getwyfel aan die bekwaamheid van my vroedvrou nie. Ek het niks gehad om haar mee te vergelyk nie. Sy het my gemaklik laat voel en altyd my vrae beantwoord met deernis en insig, en kraam, sou ek kraam. TOTDAT ek die dag gaan vir my voorgeboorte klasse en in aanraking kom met al die ander swanger mammas by gynea 'such and such' and gynea 'who's doing you?"
Niemand anders sou kraam by 'n vroedvrou nie, maak ek dalk 'n fout? (Niemand anders sou normaal kraam in daai klas nie…WIE maak die fout?)
Maar foute wou ek nie maak nie, en vra toe die fasiliteerder om raad. Toevallig 'n oud vroedvrou (en vandag redakteur van 'n vooraanstaande baba tydskrif) " You are with one of the finest midwives in the country. Rest assured she will take good care of you. Most, if not all of these women will have ceasars."
En toe was dit óók so.( Gewoonlik bespreek mens jou private kamer vooruit vir jou datum by die kliniek/hospitaal waar jou vroedvrou werk. OF doen tuisgeboorte (meer hieroor later: Goeienuusloli praat Kraam: Natuurlik…Geboorte Drie: By die huis)
My E.D.D was 3 Aug en niks het gebeur nie. (Teen die tyd gaan mens elke week vir 'n besoek.)
En so het ons die dae afgetel. 11 DAE later (Ja.11. As ek by 'n gynea was, was my baba lankal uit gesny) 11 dae na die estimated due date kry ek my eerste kramp (nie erg seer nie)
8 uur aand: In kontak met my vroedvrou wat alles op foon deur gaan en vir my nog simptome verduidelik. Ek en manlief gaan mall toe vir 'n paar arcade games. (Niks ander pyne nie)
11:30 aand : Kan nie slaap nie, krampe kom weer. In kontak op foon, begin pyne time en gaan kliniek toe.
By die kliniek, boek in en word ondersoek deur my eie vroedvrou. Sy doen haar ding, en gaan slaap! (Ek is nog nie ge dilute nie, en sy gaan slaap!!!!!!!) (Waar's my lawyer, nê?) Maar verseker my dat sy net langsaan is en dat ek kan roep vir hulp.
En roep het ek geroep….ek het die gemaklikste gevoel op die toilet…en dis waar sy my gekry het.
Toe kom die shocker…" Are you ready to get into the water?" Water? Toe ons my 'geboorteplan' deurgegaan het, was daar nie regtig gepraat oor water nie, net dat ek haar sal vertrou met wat sy dink die beste middel van pynverligting is, sodat ek natuurlik kan kraam…..WATER??????
7:00 die oggend Teen die tyd, was daar niks in my oor om te stry nie. In fact, die diep water poel het aanloklik gelyk, en die bad het dadelik my pyn verlig. (Ja, jy klim kaal in, en ja, selfs skame Afrikaanse meisies gee nie om nie )(Ek is nie geskeer, of gesny, of ge-epidural nie)
Die bad is van so aard dat dit gelig is, en die vroudvrou regop langs jou staan. Sy doen die begeleiding en bevalling van daar.En al wat manlief kan doen is STAAAAR! ( Ek sal nooit my man se gesig vergeet toe my baba uitkom nie.)
8:15 die oggend Die vroedvrou haal dadelik jou kleintjie uit die water uit, en sit hom/haar op jou bo- lyf. (In daai eerste oomblik, kan ek net sê, lyk jou babatjie soos 'n alien. 'n dingetjie wat kriewel, met snaakse voelers, en vreemde klankies) Ons het maklik tien minute so in stilte bewonder, die Here opnuut ontdek, verwonder, en in oomblikke, die pyn vergeet.)
Dan word die koord gesny, ( deur boeta se pappa) Die vroedvrou trek effens aan die koord om die plasenta te verwyder. Sy ondersoek die plasenta en jou nuwe 3.93 kg baba, doen die agpar ens.
Jy klim uit, droog af en gaan lê op die bed om jou nuwe mensie te ontmoet en aan jou bors voortestel.
Dames en here, so 10 uur, is ek huis toe. (Totale bevallings ure van eerste pyn so 12 ure)
Dieselfde dag en vir 'n week of so, kom kuier die vroedvrou by jou en jou klein mensie by die huis, om seker te maak dat jul mekaar vind met voeding en slaap. (Maar wie kan slaap? Nou praat ek van die opwinding soort…gelukkig vir my…was ek op 'n endorphine happy. Mens kan mos later slaap ? Oor so 18 jaar….)
Vertel gerus van jou geluk/ongeluk met bevalling. Dis traumaties vir baie…en gesels werk wonders….
One comment on "Goeienuusloli praat KRAAM…Natuurlik: Geboorte Een: In die water"
Ek het al hieroor geskryf!
Neeee kyk, 36 jaar gelede was dit bitter traumaties.
This entry was posted on September 7, 2012 by Loli Pretorius in Ek is so gebore!,Vrouens and tagged bad, bevalling, epidural, gynea, koord, kraam, mediesefonds, natuurlik, plasenta, sny, swanger, vroedvrou, water, watergeboorte.